CELEX: 62022TN0181
Language: fi
Date: 2022-04-06 00:00:00
Title: Asia T-181/22: Kanne 6.4.2022 – Pharol v. komissio

30.5.2022   
            
            
               FI
            
            
               Euroopan unionin virallinen lehti
            
            
               C 213/42
            
         
      Kanne 6.4.2022 – Pharol v. komissio
      (Asia T-181/22)
      (2022/C 213/59)
      Oikeudenkäyntikieli: portugali
      
         Asianosaiset
      
      
         Kantaja: Pharol, SGPS, SA (Lissabon, Portugali) (edustajat: asianajajat N. Mimoso Ruiz ja L. Bettencourt Nunes)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  tunnustaa kantajan laillisen intressin nostaa nyt esillä oleva kumoamiskanne SEUT 263 artiklan mukaisesti
               
            
                  —
               
               
                  katsoo, että nyt esillä oleva kumoamiskanne on nostettu SEUT 263 artiklan mukaisesti ja että se voidaan ottaa tutkittavaksi
               
            
                  —
               
               
                  kumoaa 25.1.2022 tehdyn päätöksen C(2022) 324 final, jolla muutetaan Euroopan unionin toiminnasta tehdyn sopimuksen 101 artiklan mukaisesta menettelystä (AT.39.839 – Telefónica ja Portugal Telecom) 23.1.2013 tehtyä päätöstä C(2013) 306 final, SEUT 264 artiklan mukaisesti
               
            
                  —
               
               
                  toissijaisesti esitetyillä perusteilla SEUT 264 artiklan mukaisesti alentaa kantajalle riidanalaisen päätöksen 1 artiklassa määrätyn sakon määrää
               
            
                  —
               
               
                  velvoittaa komission korvaamaan kantajalle aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      Ensimmäinen kanneperuste, jonka mukaan unionin yleisen tuomioistuimen tuomiossa vahvistettuja tosiseikkoja ei ole otettu huomioon. Kantaja väittää, että 25.1.2022 tehdyllä päätöksellä C(2022) 324 final, jolla muutetaan Euroopan unionin toiminnasta tehdyn sopimuksen 101 artiklan mukaisesta menettelystä (AT.39.839 – Telefónica ja Portugal Telecom) 23.1.2013 tehtyä päätöstä C(2013) 306 final, esitetään kilpailukieltolausekkeen uusi tulkinta, mikä merkitsee sitä, että unionin yleisen tuomioistuimen tuomiossa vahvistettuja tosiseikkoja ja oikeudellisia seikkoja ei ole otettu huomioon, minkä vuoksi riidanalainen päätös on kumottava.
      Toinen kanneperuste, jonka mukaan olennaisia menettelysääntöjä ei ole noudatettu ja Pharolin puolustautumisoikeuksia on loukattu, kun väitetiedoksiantoa ei ole annettu. Kantaja väittää, että koska komissio esittää kilpailukieltolausekkeen uuden tulkinnan, joka vaikuttaa rikkomisen laajuutta koskeviin toteamuksiin, komission olisi pitänyt antaa uusi väitetiedoksianto, mikä merkitsee sitä, että olennaisia menettelysääntöjä ei ole noudatettu ja kantajan puolustautumisoikeuksia on loukattu, minkä vuoksi riidanalainen päätös on kumottava.
      Kolmas kanneperuste, jonka mukaan rikkomiseen liittyvän myynnin arvon määrittämisessä on tehty virhe. Kantaja väittää muun muassa, että rikkomiseen suoraan tai välillisesti liittyvän myynnin arvon määrittämiseksi tarkasti potentiaalisen kilpailun arvioinnista olennaisen tekijän on oltava tosiasiallinen mahdollisuus tulla kullekin kyseessä olevista markkinoista eli se, ettei ehdottomia allalletulon esteitä ole, ja mikäli näin on, myös se, että yrityksellä on todellisia ja konkreettisia mahdollisuuksia tulla kullekin näistä markkinoista; riittävää ei ole sen toteaminen, että ehdottomia allalletulon esteitä ei ole, kuten komissio teki riidanalaisessa päätöksessä vieläpä virheellisesti.